**ҚАЗАҚСТАН ХАЛҚЫНЫҢ**

 **КОНСТИТУЦИЯ КҮНІМЕН ҚҰТТЫҚТАУЫ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Құрметті отандастар!**

Біз, Қазақстанның діни бірлестіктерінің өкілдері, Сіздерді мемлекеттік мереке – Отанымыздың Конституциясы күнімен шын жүректен құттықтаймыз!

Еліміздің Негізгі Заңы-көпэтникалық және көпконфессиялы қоғамның қауіпсіздігі мен бірлігінің, келісімі мен бейбітшілігінің негізі, әрбір қазақстандықтың құқықтары мен бостандықтарының кепілі.

Конституцияның арқасында біз ішкі саяси тұрақтылыққа, азаматтардың бірігуі мен қорғалуына, бастамашылық білдіру мүмкіндігіне, әлеуметтік-экономикалық даму мәселелері бойынша маңызды шешімдерді талқылауға және қабылдауға қатысуға, мәдени және рухани дәстүрлерді жаңғыртуға сенімдіміз.

Біздің ортақ міндетіміз – Конституцияға ұқыпты қарау, оның нормаларын ұстану, онда салынған жалпыұлттық құндылықтарды құрметтеу және сақтау, олардың негізінде тұрақты, құқықтық, демократиялық мемлекет құру.

Бұл күні біздің еліміздің барлық халқына бейбіт аспан, зор денсаулық, мейірімділік, ертеңгі күнге деген сенімділік және барлық бастамаларда табыс тілейміз!

Алла тағала әрбір қазақстандық отбасына бейбітшілік, бақыт пен береке әкелсін!

**ҚАЗАҚСТАННЫҢ ДІНИ БІРЛЕСТІКТЕРІ**

**ӨКІЛДЕРІНІҢ ЖИНАЛЫСЫ**

**28 тамыз 2019 жылы**